cyanic-selkie/wikianc huggingface dataset:
উপন্যাস
গোয়েন্দা উপন্যাস
অপরাধ ও গোয়েন্দা তৎপরতা নিয়ে এ ধরনের উপন্যাস রচিত হয়। প্রিয়নাথ মুখোপাধ্যায়ের (১৮৫৫-১৯০৭) দারোগার দপ্তর, বনফুলের পঞ্চপর্ব, শরচ্চন্দ্র সরকারের গোয়েন্দাকাহিনী, অম্বিকাচারণ গুপ্তের গোয়েন্দা গল্প এবং ক্ষেত্রঘোষের আদরিণী এ শ্রেণির উল্লেখযোগ্য উপন্যাস। তবে বাংলা গোয়েন্দা উপন্যাসের সবচাইতে স্বার্থক উদাহরণ হল সত্যজিৎ রায়ের ফেলুদা। শরদিন্দু বন্দ্যোপাধ্যায়ের ব্যোমকেশ বক্সী ও কম জনপ্রিয় নয়!এছাড়াও শরদিন্দু বন্দ্যোপাধ্যায়ের সজারুর কাঁটা।
পত্রোপন্যাস উপন্যাস
এ ধরনের উপন্যাসের বক্তব্য পত্রের আকারে প্রকাশ করা হয়। যেমন শৈলজানন্দ মুখোপাধ্যায়ের (১৯০১-১৯৭৬) ক্রৌঞ্চমিথুন, বুদ্ধদেব গুহর সবিনয় নিবেদন  ইত্যাদি।
হাস্যরসাত্মক উপন্যাস
এ ধরনের উপন্যাসে লেখক মানবজীবনের যে-কোনো একটি অসঙ্গতিকে বিষয়বস্ত্ত করে হাস্যরসাত্মক চরিত্র সৃষ্টি করেন। রবীন্দ্রনাথ ঠাকুরের 'মুক্তির উপায়', প্রভাতকুমার মুখোপাধ্যায়ের 'রসময়ীর রসিকতা', বিভূতিভূষণ বন্দোপাধ্যায়ের 'ওরা ও আমরা', রাজশেখর বসুর 'চিকিৎসা সংকট', সঞ্জীবচন্দ্র চট্টোপাধ্যায়ের 'প্যান্টের বোতাম' ও 'সোফা কামবেড', ইন্দ্রনাথ বন্দ্যোপাধ্যায়ের 'কল্পতরু'; ত্রৈলোক্যনাথ মুখোপাধ্যায়ের (১৮৪৭-১৯১৯) 'কঙ্কাবতী', 'ফোকলা দিগম্বর'; চন্দ্রনাথ বসুর 'পশুপতি সম্বাদ'; কেদারনাথ বন্দ্যোপাধ্যায়ের 'কোষ্ঠীর ফলাফল'  ইত্যাদি এ শ্রেণির উপন্যাস।
আত্মজৈবনিক উপন্যাস
ঔপন্যাসিক তার ব্যক্তিগত জীবনের নানা ঘাত-প্রতিঘাতকে যখন আন্তরিক শিল্পকুশলতায় উপন্যাসে রূপদান করেন তখন তাকে আত্মজৈবনিক উপন্যাস বলে। এ ধরনের উপন্যাসে লেখকের ঔপন্যাসিক কল্পনার উপর প্রভাব বিস্তার করে থাকে তার ব্যক্তি জীবনের নানা অন্তর্ময় বৈশিষ্টমণ্ডিত ঘটনাসূত্র। অপরাজেয় কথাশিল্পী শরৎচন্দ্র চট্টোপাধ্যায়ের ‘শ্রীকান্ত’, বিভূতিভূষণ বন্দ্যোপাধ্যায়ের ‘পথের পাঁচালী’, ‘অপরাজিত’ এ ধরনের উপন্যাসের দৃষ্টান্ত।
আঞ্চলিক উপন্যাস
বিশেষ কোনো অঞ্চল ও সে অঞ্চলের নির্দিষ্ট এলাকা ও পরিসরের মানুষের সুখ-দুঃখ, হাসি-কান্না মিশ্রিত যে কাহিনী বা উপন্যাস তাই আঞ্চলিক উপন্যাস বলে পরিচিত। অঞ্চল বিশেষের মানুষ ও তাদের যাপিত জীবন এবং স্থানিক রং ও স্থানিক পরিবেশবিধৌত জীবনাচরণ নিয়ে যে উপন্যাস লেখা হয় তাকে আঞ্চলিক উপন্যাস বলা হয়। তারাশঙ্কর বন্দ্যোপাধ্যায়ের ‘হাঁসুলী বাঁকের উপকথা’, অদ্বৈত মল্লবর্মনের ‘তিতাস একটি নদীর নাম’, শামসুদ্দীন আবুল কালামের ‘কাঁশবনের কন্যা’ ও ‘সমুদ্রবাসর’ প্রভৃতি নাম এক্ষেত্রে স্মরণীয়।
রহস্য উপন্যাস
রহস্যোপন্যাসে ঔপন্যাসিকের প্রধান লক্ষ্য রহস্যময়তা সৃষ্টি এবং উপন্যাসের উপাত্ত পর্যন্ত তা ধরে রাখা। এ জাতীয় উপন্যাসে রহস্য উদঘাটনের জন্য পাঠক রুদ্ধশ্বাস অপেক্ষায় থাকে। দীনেন্দ্রকুমার রায়, হেমেন্দ্রকুমার রায়, শরদিন্দু বন্দ্যোপাধ্যায়, সত্যজিৎ রায়, নীহাররঞ্জন গুপ্ত, কাজী আনোয়ার হোসেন প্রমুখ লেখক বাংলা ভাষায় বহু রহস্যোপন্যাস লিখেছেন। ফেলুদা সিরিজ, কিরীটী অমনিবাস, মাসুদ রানা সিরিজ, কুয়াশা সিরিজ প্রভৃতি এ জাতীয় উপন্যাসের দৃষ্টান্ত।
রূপক উপন্যাস
সাহিত্যের রূপকাশ্রয় কোনো ব্যতিক্রমী ঘটনা নয়। তবে কখনো কখনো উপন্যাসিক তার রচনায় উপস্থাপিত কাহিনি কাঠামোর অন্তরালে কোনো বিশেষ ব্যতিক্রমধর্মী রূপকাশ্রয়ী বক্তব্যের সাহায্যে উপন্যাসের শিল্পরূপ প্রদান করেন। এ ধরনের উপন্যাসকে রূপক উপন্যাস বলা হয়। প্রখ্যাত ইংরেজ লেখক জর্জ অরওয়েলের রুপক উপন্যাস ‘অ্যানিমেল ফার্ম’ যেখানে পাত্রপাত্রী মানুষ নয় জন্তু-জানোয়ার। রূপক উপন্যাস সৃষ্টিতে শওকত ওসমান গুরুত্বপূর্ণ ভূমিকা পালন করেছেন। তার ‘ক্রীতদাসের হাসি’, ‘সমাগম’ ‘রাজা উপাখ্যান’, ‘পতঙ্গ পিঞ্জর’ রূপক উপন্যাসের সার্থক দৃষ্টান্ত
চেতনাপ্রবাহ রীতির উপন্যাস
মানুষের মনোলোকে বর্তমানের অভিজ্ঞতা, অতীতের স্মৃতি এবং ভবিষ্যতের কল্পনা এক সঙ্গে প্রবাহিত হয়। এই প্রবাহের ভার্ষিক বর্ণনা দিয়ে চেতনাপ্রবাহ রীতির উপন্যাস লিখিত হয়। আইরিশ লেখক জেমস জয়েসের ‘ইউলিসিস’ এমনই একটি বিখ্যাত উপন্যাস। সতীনাথ ভাদুড়ীর ‘জাগরী’, সৈয়দ ওয়ালীউল্লাহর ‘কাঁদো নদী কাঁদো’ চেতনাপ্রবাহ রীতির উপন্যাস হিসেবে পরিচিত।
রোমান্সধর্মী উপন্যাস
রোমান্স বলতে বোঝায় বীরত্বপূর্ণ এক ধরনের অবাস্তব কাল্পনিক উচ্ছ্বাসপূর্ণ ভাষাযুক্ত কাহিনী । ইউরোপীয় রোমান্সের আদি জননী দা অ্যারাবিয়ান নাইটস । তবে বর্তমানে রোমান্স বলতে বোঝায় বাস্তবতার সঙ্গে সম্পর্কযুক্ত কল্পনাময় মানবিক কাহিনীকে। এতে কল্পনাভিসারী মন ও অতীতপ্রীতির কথা বেশি ফুটে ওঠে। বঙ্কিমচন্দ্রের কপালকুন্ডলা, মৃণালিনী, চন্দ্রশেখর এ ধরনের উপন্যাস।
পুরাণ কাহিনীমূলক উপন্যাস
পৌরাণিক কাহিনী অবলম্বনে এ ধরনের উপন্যাস রচিত হয়। কাহিনীই এ ধরনের উপন্যাসের প্রধান উপজীব্য। এ ক্ষেত্রে দীনেশ সেনের শ্যামল ও কজ্জল, জড়ভরত ও বেহুলা বিশেষভাবে উল্লেখযোগ্য।
বীরত্বব্যঞ্জক উপন্যাস
বীরত্বব্যঞ্জক কাহিনী অবলম্বনে এ ধরনের উপন্যাস রচিত হয়। মণীন্দ্রলাল বসুর অজয়কুমার এ শ্রেণিভুক্ত উপন্যাস।
হাজেরা
হাজেরা (ھاجرہ) বা হাজর (هَاجَر) ছিলেন নবী ইব্রাহিমের স্ত্রী এবং নবী ইসমাইলের মাতা। তিনি ইসলামের একজন সম্মানিত নারী। ইসলামি বিশ্বাসমতে, তিনি ছিলেন এক মিশরীয় রাজার কন্যা, যিনি তাকে ইব্রাহিমের কাছে উপহারস্বরূপ প্রেরণ করেছিলেন। কুরআনে তার নাম সরাসরি উল্লেখিত না হলেও, তার স্বামীর কাহিনীর মাধ্যমে তাকে উল্লেখ ও ইঙ্গিত করা হয়েছে। অবশেষে পুত্র ইসমাইলের সাথে তিনি ফারান মরুভূমিতে, ইসলামি দৃষ্টিভঙ্গিতে হেজাজ হিসেবে দেখা হয়, স্থায়ী হন। হাজেরাকে একত্ববাদের একজন বিশিষ্ট ও গুরুত্বপূর্ণ কুলমাতা হিসাবে সম্মান করা হয়, কেননা ইসমাইলের মাধ্যমে তার বংশধারা থেকেই ইসলামের সর্বশেষ নবী মুহাম্মদের আগমন ঘটে। ইহুদি ও খ্রিষ্টধর্মে হাজেরাকে হাগার (הָגָר) নামে অবিহিত করা হয়।
জিৎ গাঙ্গুলী
জিৎ গাঙ্গুলী ভারতের একজন বিখ্যাত সংগীত পরিচালক এবং গায়ক। তিনি শুধু বাংলায়ই নয়, হিন্দিতেও সঙ্গীত পরিচালনা করেছেন। মুম্বইয়ের একটি সংষ্কৃতিমনা পরিবারে জন্মগ্রহণ করেন তিনি। মাত্র ৩ বছর বয়সে সংগীতের দুনিয়ায় প্রবেশের ইচ্ছা জাগ্রত হয়েছিল তার মনে। কলকাতার বিখ্যাত সঙ্গীতজ্ঞ ব্যক্তি কলি গাঙ্গুলীর নিকট তিনি উপমহাদেশীয় সংগীত সঙ্গীত শেখেন। কলি গাঙ্গুলীই তার পিতা এবং 'গুরু'। পক্ষান্তরে তিনি কার্লটন কিটোর নিকট পাশ্চাত্য সংগীত শেখেন। সঙ্গীতের এই দুই ধারায় পারদর্শী হয়ে তিনি বলিউড এবং টলিউডে অনবদ্য কিছু সঙ্গীত পরিচালনা করেন।
প্রাথমিক জীবন এবং শিক্ষা
গাঙ্গুলী তিন বছর বয়সে সঙ্গীত বিশ্বের শুরু হয়। তিনি বরানগর রামকৃষ্ণ মিশন আশ্রম উচ্চ বিদ্যালয় তার বিদ্যালয় জীবনের সমাপ্তি করেন। পরে তিনি কলকাতা বিশ্ববিদ্যালয় থেকে স্নাতক হন। তার পিতা কালী গাঙ্গুলী এবং তার পিসিমা শিবানী রায়চৌধুরী এর নির্দেশনায় ভারতীয় শাস্ত্রীয় সঙ্গীততে তিনি প্রশিক্ষণপ্রাপ্ত। তিনি পাশ্চাত্য শাস্ত্রীয় সঙ্গীত, জ্যাজ এবং জ্যাজ গিটারবাদী কার্লটন কিটো -এর থেকে শিক্ষা গ্রহণ করেন।
পেশা
সঞ্জয় গান্ধী তেরে লিয়ে চলচ্চিত্রের জন্য তাকে এবং প্রিতমকে সঙ্গীত পরিচালনার দায়িত্ব দেন। এরপর যশরাজ ফিল্মস-এর অধীনে মেরে ইয়ার কি শাদি হ্যায় চলচ্চিত্রেও এই জুটি সঙ্গীত পরিচালনার দায়িত্ব পায়। সঞ্জয় গান্ধী এই চলচ্চিত্রের পরিচালক ছিলেন।
এরপর তিনি বহু চলচ্চিত্র, ধারাবাহিক এবং অন্যান্য জায়গায় সঙ্গীত পরিচালনা করেন। বর্তমানে তিনি অন্যতম সেরা সঙ্গীত পরিচালক। হিন্দিতে আশিকি ২ চলচ্চিত্রের গানগুলি অত্যন্ত জনপ্রিয় হয়। এছাড়া বাংলা চলচ্চিত্রে তিনি সেদিন দেখা হয়েছিল, চ্যালেঞ্জ, চ্যালেঞ্জ ২, আওয়ারা, রংবাজ সহ বেশকয়েকটি চলচ্চিত্রে দুর্দান্ত জনপ্রিয় কিছু গান নির্মাণ করেন।
সমালোচনা
বাংলার অন্যতম সেরা সঙ্গীত পরিচালক জিৎ গাঙ্গুলী সম্পর্কে অনেকেই বলে থাকেন, তিনি নিজের সেরা গানগুলো নিজেই গেয়ে থাকেন। তবে তিনি নিজে তা অস্বীকার করেন।
ফুচিয়েন
ফুচিয়েন (pronounced ) গণপ্রজাতন্ত্রী চীনের একটি প্রদেশ। এটি চীনের দক্ষিণ-পূর্ব উপকূলে অবস্থিত। ফুচিয়েন প্রদেশের উত্তরে চচিয়াং, পশ্চিমে চিয়াংশি ও দক্ষিণে কুয়াংতুং প্রদেশগুলি অবস্থিত। ফুচিয়েন নামটি থাং রাজবংশের শাসনামলে প্রদেশটিতে অবস্থিত দুইটি শহরের নাম থেকে এসেছে। এগুলি হল ফুচৌ এবং চিয়েনচৌ। প্রদেশটির জনগণ প্রধানত হান চীনা জাতির লোক হলেও এটি চীনের সবচেয়ে বেশি সাংস্কৃতিক ও ভাষাগত বৈচিত্র্যসমৃদ্ধ প্রদেশগুলির একটি।
ফুচিয়েন প্রদেশের অধিকাংশ গণপ্রজাতন্ত্রী চীন সরকারের শাসনাধীন হলেও কিনমেন ও মাৎসু দ্বীপপুঞ্জ দুইটি তাইওয়ান তথা চীন প্রজাতন্ত্রের অধীনে রয়েছে, সেখানেও এগুলিকে তাইওয়ানের ফুচিয়েন প্রদেশের অন্তর্গত বলে গণ্য করা হয়।
দক্ষিণ-পূর্ব চীনের ফুচিয়েন প্রদেশ থেকেই সবচেয়ে বেশি চীনা বিদেশে পাড়ি জমিয়েছে। প্রদেশটিকে এখনও স্থানীয় উচ্চারণে হোক্কিয়েন প্রদেশ নামে ডাকা হয়।
২০২২-এ পাকিস্তানে বন্যা
২০২২ সালের জুন থেকে, পাকিস্তানে মৌসুমি বৃষ্টিপাত এবং হিমবাহ গলে যাওয়ার কারণে সৃষ্ট বন্যায় ৩৪০ জন শিশু ও একটি হেলিকপ্টার দুর্ঘটনায় ছয়জন সামরিক কর্মকর্তাসহ কমপক্ষে ১,৩৯৬ জন নিহত এবং আরও ১,৭০০ জনেরও বেশি আহত হয়েছে। ২০১১ সালের দক্ষিণ-পূর্ব এশিয়ার বন্যার পর থেকে এটি ২০১৭ সালের পর বিশ্বের সবচেয়ে ভয়াবহ বন্যা    এবং দেশের ইতিহাসে সবচেয়ে ভয়াবহ বন্যা হিসেবে বর্ণনা করা হয়েছে। ২৫ আগস্ট, পাকিস্তান বন্যার কারণে জরুরি অবস্থা ঘোষণা করে। ২৯ আগস্টের মধ্যে, পাকিস্তানের জলবায়ু পরিবর্তন মন্ত্রী বলেছিলেন যে, দেশের প্রায় "এক-তৃতীয়াংশ" পানির নিচে ছিল, ৩৩ মিলিয়ন মানুষকে ক্ষতিগ্রস্ত করেছে।  পাকিস্তান সরকার সারা দেশে বন্যায় এ পর্যন্ত ক্ষয়ক্ষতির পরিমাণ ৩০ বিলিয়ন মার্কিন ডলার বলে ধারণা  করেছে।
পটভূমি
পাকিস্তানের জলবায়ু পরিবর্তন মন্ত্রী শেরি রেহমান বলেছেন যে, সিন্ধু এবং বেলুচিস্তান প্রদেশে আগস্টের গড় বৃষ্টিপাতের চেয়ে বেশি বৃষ্টি হয়েছে, তার পরিমাণ যথাক্রমে ৭৮৪% ও ৫০০% এরও বেশি। ভারত ও বাংলাদেশেও গড়ের চেয়ে বেশি বৃষ্টি  রেকর্ড করা হয়েছে।  ভারত মহাসাগর হল বিশ্বের দ্রুততম উষ্ণ মহাসাগরগুলির মধ্যে একটি, গড়ে  (যদিও বিশ্বব্যাপী তাপমাত্রা এখন -এ °সে (২.২  °ফা) প্রাক-শিল্পের তাপমাত্রার উপরে, সাধারণত মহাসাগরের তাপমাত্রা প্রায় )। ধারণা করা হচ্ছে সমুদ্রপৃষ্ঠের তাপমাত্রা বৃদ্ধির ফলে মৌসুমি বৃষ্টিপাত বৃদ্ধি পাবে। এছাড়াও, দক্ষিণ পাকিস্তান মে ও জুন মাসে একের পর এক তাপপ্রবাহের সম্মুখীন হয়েছিল, যা রেকর্ড স্থাপন করেছিল এবং জলবায়ু পরিবর্তনের কারণে এটির সম্ভাবনা বেশি ছিল।  এটি একটি শক্তিশালী তাপীয় নিম্ন তৈরি করেছে যা স্বাভাবিকের চেয়ে ভারী বৃষ্টিপাত এনেছে। তাপপ্রবাহ গিলগিত-বালতিস্তানে হিমবাহের বন্যারও সূত্রপাত করেছিল। পাকিস্তান বিশ্বব্যাপী গ্রিনহাউস গ্যাস নির্গমনের ১% এরও কম অবদান রাখে, তবে জলবায়ু পরিবর্তনের জন্য সবচেয়ে ঝুঁকিপূর্ণ স্থানগুলির মধ্যে একটি।
ফটিকছড়ি সরকারি কলেজ
ফটিকছড়ি সরকারি কলেজ বাংলাদেশের চট্টগ্রাম জেলার ফটিকছড়ি উপজেলায় অবস্থিত একটি সরকারি উচ্চ মাধ্যমিক শিক্ষাপ্রতিষ্ঠান। প্রতিষ্ঠানটি ১৯৭০ খ্রিষ্টাব্দে প্রতিষ্ঠিত হয়।
অবস্থান
প্রতিষ্ঠানটি চট্টগ্রাম জেলার ফটিকছড়ি পৌরসভার বিবিরহাট এলাকায় অবস্থিত।
ব্যবস্থাপনা
১৩ সদস্যের কলেজ গভর্নিং বডির সভাপতি ইউএনও মহোদয় জনাব সায়েদুল আরেফিন ।
শিক্ষা কার্যক্রম
এটি একটি স্নাতক পর্যায়ের শিক্ষাপ্রতিষ্ঠান। এ প্রতিষ্ঠানে সহ-শিক্ষা ব্যবস্থা রয়েছে। এটি জাতীয় বিশ্ববিদ্যালয়ের অন্তর্ভুক্ত। বর্তমানে দুই হাজারেরও বেশি শিক্ষার্থী এ কলেজে অধ্যয়নরত আছে।
ফলাফল ও কৃতিত্ব
বিগত বছরের পাশের হার ৯০%। ২০০১ সালে জাতীয় বিশ্ববিদ্যালয়ের অধীনে অনুষ্ঠিত বিএসসি (পাস) পরীক্ষার ফলাফলে অত্র কলেজ থেকে ৩ জন মেধা তালিকায় যথাক্রমে ৭ম, ১০ম ও ১২তম স্থান অর্জন করে। ২০০৪ সালে বিএসসি (পাস) পরীক্ষার ফলাফলে ২ জন মেধা তালিকায় যথাক্রমে ৩য় ও ১০ম স্থান অর্জন করে। এছাড়া ২০১৪ সালে এইচএসসি পরীক্ষায় ৪ জন শিক্ষার্থী এ+ পায়।
ডেইলি দেশের কথা
ডেইলি দেশের কথা ভারতের ত্রিপুরার আগরতলা থেকে প্রকাশিত একটি বাংলা দৈনিক পত্রিকা। ইন্ডিয়ান রিডারশিপ সার্ভে অনুসারে পত্রিকাটি ৪০ লাখ মানুষ পাঠ করেন।
ইতিহাস
দেশের কথা ১৯৭৯ সালে প্রতিষ্ঠিত হয়। বিশৃঙ্খল কংগ্রেস-টিইউজেএস জোট সরকারের আমলে পত্রিকাটির উপর প্রচণ্ড আক্রমণ চালানো হয়েছিল।
ইন্টারনেট সংস্করণ
পত্রিকাটির একটি জনপ্রিয় অনলাইন সংস্করণ চালু আছে।
লিভ অ্যান্ড ম্যাডি
thumb|upright=1.5|লিভ অ্যান্ড ম্যাডির লোগো
লিভ অ্যান্ড ম্যাডি (Liv and Maddie), যার নাম চতুর্থ মৌসুমে ছিল লিভ অ্যান্ড ম্যাডি: ক্যালি স্টাইল (Liv and Maddie: Cali Style) হলো জন ডি বেক এবং রন হার্ট নির্মিত একটি আমেরিকান টিন সিটকম। এই নাটক ডিজনি চ্যানেলে ১৯ জুলাই ২০১৩ থেকে ২৪ মার্চ ২০১৭ পর্যন্ত প্রচারিত হয়েছিলো। দুই বোনের ভালোবাসার গল্প এই নাটক মূল উপজীব্য বিষয়।
কালকক্ষ
কালকক্ষ (ইংরেজি: House of Time) ২০২২ সালের রাজদীপ পল ও সর্মিষ্ঠা মাইতি পরিচালিত বাংলা ভাষার ভারতীয় চলচ্চিত্র।
ফিয়াট পালিও
ফিয়াট পালিও ১৯৯৬ খ্রিষ্টাব্দে ইতালিয় গাড়ী প্রস্তুতকারক ফিয়াট দ্বারা নির্মিত একটি সুপারমিনি কার।
হুয়ানকো ই. ইরাওস্কেন বিমানবন্দর
'''হুয়ানকো ই. ইরাওস্কেন বিমানবন্দর' (Juancho E. Yrausquin Airport'') (IATA: SAB, ICAO: TNCS) ডাচ-ক্যারেবীয় দ্বীপের একটি বিমানবন্দর। প্রকৃতপক্ষে এই বিমানবন্দরটি পৃথিবীর সবচেয়ে ছোট বিমানবন্দর।
সংক্ষিপ্ত বিবরণ
এই বিমানবন্দরটি পৃথিবীর ক্ষুদ্রতম বাণিজ্যিক বিমানবন্দর, যার রানওয়ে মাত্র ৪০০ মি. (১৩১২ ফুট) দীর্ঘ।
সুযোগ-সুবিধা
রানয়ের দৈর্ঘ্য কম বলে জেট চালিত বিমান এখানে নামতে অক্ষম। তবে STOL (শর্ট টেকঅফ এন্ড ল্যান্ডিং) বিমান যেমন DHC-6, BN-2, এবং হেলিকাপ্টার এখানে প্রায়ই দেখা যায়।
সিবদিয়ের পুত্র যাকোব
সিবদিয়ের পুত্র যাকোব (আরামীয়: ܝܥܩܘܒ ܒܪ ܙܒܕܝ; يعقوب; יַעֲקֹב; Iacobus Maximus; Ἰάκωβος; c. ৩ – ৪৪ খ্রীষ্টাব্দ), যিনি জ্যেষ্ঠ যাকোব বা সন্ত জ্যেষ্ঠ যাকোব নামেও পরিচিত, ছিলেন নূতন নিয়ম অনুসারে নাসরতীয় যীশুর একজন প্রেরিত।  তিনি ছিলেন সিবদিয় ও শালোমীর পুত্র এবং প্রেরিত যোহনের ভাই।
জর্জ শেপস্টোন
জর্জ হ্যারল্ড শেপস্টোন (George Shepstone; জন্ম: ৯ এপ্রিল, ১৮৭৬ - মৃত্যু: ৩ জুলাই, ১৯৪০) নাটাল প্রদেশের পিটারমারিৎজবার্গ এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৮৯৬ থেকে ১৮৯৯ সময়কালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে ট্রান্সভাল ও ইংরেজ ক্রিকেটে মেরিলেবোন ক্রিকেট ক্লাবের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে ফাস্ট বোলিংয়ে পারদর্শী ছিলেন জর্জ শেপস্টোন।
প্রথম-শ্রেণীর ক্রিকেট
১৮৯৫-৯৬ মৌসুম থেকে ১৯০৪-০৫ মৌসুম পর্যন্ত জর্জ শেপস্টোনের প্রথম-শ্রেণীর খেলোয়াড়ী জীবন চলমান ছিল। মুক্ত মনে ব্যাটিংয়ে নামতেন। এছাড়াও, চমৎকার ফাস্ট বোলার ছিলেন জর্জ শেপস্টোন। রেপটন এলাকায় পড়াশুনো করেন। ১৮৯২-৯৩ মৌসুমে প্রথম একাদশে খেলেছিলেন।
১৮৯৮ থেকে ১৯০৫ সাল পর্যন্ত ট্রান্সভালের সদস্যরূপে প্রথম-শ্রেণীর ক্রিকেটে অংশ নিয়েছিলেন। এপ্রিল, ১৮৯৮ সালে কেপ টাউনে গ্রিকুয়াল্যান্ড ওয়েস্ট দলের বিপক্ষে ১০৪ রান তুলেন। এটিই তার প্রথম-শ্রেণীর ক্রিকেটে ব্যক্তিগত সর্বোচ্চ সংগ্রহ হিসেবে চিত্রিত হয়।
আন্তর্জাতিক ক্রিকেট
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন জর্জ শেপস্টোন। ২ মার্চ, ১৮৯৬ তারিখে জোহেন্সবার্গে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এরপর, ১৪ ফেব্রুয়ারি, ১৮৯৯ তারিখে এই মাঠে ও একই দলের বিপক্ষে সর্বশেষ টেস্টে অংশ নেন তিনি।
ইংল্যান্ড থেকে দেশে ফিরে দক্ষিণ আফ্রিকার পক্ষে জোহেন্সবার্গে দুইটি প্রতিনিধিত্বমূলক খেলায় অংশ নেন। মার্চ, ১৮৯৬ সালে লর্ড হকের নেতৃত্বাধীন সফররত ইংরেজ দলের বিপক্ষে খেলেন। এরপর, ১৮৯৯ সালে ইয়র্কশায়ারীয় অধিনায়কের নেতৃত্বাধীন দলের বিপক্ষে দ্বিতীয় খেলায় অংশ নিয়েছিলেন। খেলাগুলোয় তিনি ২১, ৯, ৮ ও ০ রান তুলেছিলেন।
মুহাম্মাদের কূটনৈতিক জীবন
মুহাম্মদের কূটনৈতিক কর্মজীবন ( - ৮ জুন ৬৩২), ইসলামের  চূড়ান্ত নবী, প্রাথমিক আরবের আরবে ক্রমবর্ধমান মুসলিম সম্প্রদায়ের (উম্মাহ ) উপর তার নেতৃত্ব এবং আরব এবং এর আশেপাশের অন্যান্য জাতির শাসকদের সাথে তার চিঠিপত্রকে অন্তর্ভুক্ত করে। এই সময়কালটি প্রাক-ইসলামিক আরবে জাহিলিয়ার সময়কালের রীতিনীতি থেকে একটি প্রাথমিক ইসলামী শাসন ব্যবস্থায় পরিবর্তনের দ্বারা চিহ্নিত করা হয়েছিল, পাশাপাশি শরিয়া আইন এবং একটি ইসলামী থিওক্রেসি অনুসারে ইসলামী আইনশাস্ত্রের সংজ্ঞায়িত নীতিগুলি নির্ধারণ করে।
মদিনার দুটি প্রাথমিক আরব উপজাতি, আওস এবং খাজরাজ, মুহাম্মদের আগমনের আগে এক শতাব্দীরও বেশি সময় ধরে মদিনার নিয়ন্ত্রণের জন্য একে অপরের সাথে যুদ্ধ করে আসছিল। মিনার কাছে সংঘটিত আল-আকাবার অঙ্গীকারের সাথে, আওস এবং খাজরাজের দ্বারা মুহাম্মদকে মদিনার সাধারণ নেতা হিসাবে গ্রহণ করা হয় এবং তিনি তার আগমনের পরে মদিনার সংবিধান প্রতিষ্ঠার মাধ্যমে তা অনুমোদন করেন। মদিনা সনদ ছিল একটি দলিল যা মদিনার আরব ইহুদি সহ বিভিন্ন উপদলের মধ্যে মিথস্ক্রিয়া নিয়ন্ত্রণ করে, যেখানে স্বাক্ষরকারীরা সম্মত হয়েছিল। এটি তার জন্য একটি ভিন্ন মাত্রা ছিল, কারণ তিনি মক্কায় থাকাকালীন শুধুমাত্র একজন ধর্মীয় নেতা ছিলেন। কিন্তু মদিনায় একটি ঐক্যবদ্ধ সম্প্রদায় গঠনের পাশাপাশি মুহাম্মদের রাজনৈতিক আধিপত্য, দশ বছরের দীর্ঘ কূটনৈতিক কর্মজীবনের সূচনা হয়।
মৃত্যুর আগে শেষ বছরগুলিতে, মুহাম্মদ অন্যান্য নেতাদের সাথে চিঠিপত্র, দূত, বা ব্যক্তিগতভাবে তাদের সাথে দেখা করার মাধ্যমে যোগাযোগ স্থাপন করেছিলেন, যেমন তায়েফে, দাওয়াতের মাধ্যমে মুহাম্মদ বাইরে ইসলামের বার্তা ছড়িয়ে দেওয়ার ইচ্ছা করেছিলেন। আরবীতে সংরক্ষিত লিখিত চিঠিপত্রের উদাহরণের মধ্যে রয়েছে হেরাক্লিয়াস, নেগাস এবং খসরু, অন্যান্য নেতাদের চিঠি। যদিও এটি সম্ভব যে মুহাম্মদ আরব উপদ্বীপের অন্যান্য নেতাদের সাথে যোগাযোগ শুরু করেছিলেন, তবে কেউ কেউ প্রশ্ন করেছেন যে এই সীমানার বাইরে চিঠিগুলি পাঠানো হয়েছিল কিনা।
একজন কূটনীতিক হিসাবে মুহাম্মদের কর্মজীবনের প্রধান সংজ্ঞায়িত মুহূর্তগুলি হল আল-আকাবায় অঙ্গীকার, মদিনার সংবিধান এবং হুদায়বিয়ার চুক্তি । কথিত আছে যে মুহাম্মদ অন্যান্য উল্লেখযোগ্য নেতাদের কাছে পাঠানো চিঠিতে একটি রূপার সীল ব্যবহার করেছিলেন যা তিনি ইসলাম ধর্মের আমন্ত্রণ হিসাবে পাঠিয়েছিলেন।
আবিসিনিয়াতে হিজরত
মুহাম্মাদের প্রকাশ্য প্রচার শুরু তাকে মক্কার নেতৃস্থানীয় উপজাতি কুরাইশদের কাছ থেকে কঠোর বিরোধিতা স্বীকার হয়। যদিও মুহাম্মাদ নিজেই তার চাচা আবু তালিব (বনু হাশিমের একজন নেতা, কুরাইশদের প্রধান গোত্রগুলির মধ্যে একটি) থেকে সুরক্ষার কারণে নিপীড়ন থেকে নিরাপদ ছিলেন, তবে তার অনুসারীদের মধ্যে কেউ কেউ এমন অবস্থানে ছিলেন না। কুরাইশদের দ্বারা বেশ কয়েকজন মুসলমানের সাথে নিযার্তন করা হয়েছিল, তাদের মধ্যে কয়েকজনকে মারধর করা হয়, কারারুদ্ধ করা হয়েছিল বা অনাহারে রাখা হয়। ৬১৫ খ্রিষ্টাব্দে মুহাম্মাদ ১৫ জন মুসলমানকে খ্রীষ্টান শাসক নেগাস (নাজ্জাসি) আসামা ইবনে আবজারের অধীনে সুরক্ষা পাওয়ার জন্য অক্সামে অভিবাসনের জন্য প্রেরণের সংকল্প গ্রহণ করেন। অভিবাসন এমন একটি উপায় ছিল যার মাধ্যমে কিছু মুসলমান কুরাইশদের হাতে যে অসুবিধা ও নিপীড়নের মুখোমুখি হয়েছিল তা থেকে মুক্তি পেতে পারে, এটি নতুন বাণিজ্য সম্ভাবনাও উন্মুক্ত করে দেয়।
জাফর ইবনে আবু তালিব মুহাম্মাদের দূত
কুরাইশরা দেশত্যাগের চেষ্টার কথা শুনে 'আমর ইবনে আল-আস' এবং আব্দুল্লাহ ইবনে আবি রাবি'আ ইবনে মুগিরার নেতৃত্বে একটি দল প্রেরণ করে, যাতে তারা পালিয়ে যাওয়া মুসলমানদের অনুসরণ করতে পারে। মুসলমানরা তাদের ধরার আগেই অক্সামে পৌঁছায় এবং হারারের নেগাসদের নিরাপত্তা চাইতে সক্ষম হয়। কুরাইশিরা নেগাসের কাছে মুসলমানদের ফিরিয়ে দেওয়ার জন্য আবেদন করেছিল এবং মুহাম্মাদ ও মুসলমানদের প্রতিনিধি হিসাবে নেগাস এবং তার বিশপদের সাথে শ্রোতাদের কাছে তাদের আহ্বান জানানো হয়েছিল, জাফর ইবনে আবী তালিব মুসলমানদের দূত হিসাবে কাজ করেছিলেন এবং মুহাম্মদের অর্জনের কথা বলেছিলেন এবং ইসলাম ও খ্রিস্টান সম্পর্কিত কুরআনের আয়াতগুলি উদ্ধৃত করেছিলেন।  এর মধ্যে সূরা মরিয়মের কয়েকটি রয়েছে। জাফর ইবনে আবি তালিবকে ইসলামী ঐতিহ্য অনুযায়ী নিম্নোক্তভাবে উদ্ধৃত করা হয়েছে:
"হে রাজা! আমরা অজ্ঞতা ও বর্বরতার গভীরে নিমজ্জিত হয়েছিলাম; আমরা মুর্তি ভালবাসতাম, আমরা অস্বচ্ছলতার মধ্যে বাস করতাম, আমরা মৃতদেহ খেয়েছিলাম, এবং আমরা ঘৃণ্য কথা বলেছিলাম, আমরা মানবতার প্রতিটি অনুভূতিকে উপেক্ষা করেছি, এবং আতিথেয়তা এবং আশেপাশের দায়িত্বগুলি উপেক্ষিত ছিল; আমরা শক্তিশালীদের আইন ব্যতীত আর কোন আইন জানতাম না, যখন আল্লাহ আমাদের মধ্যে এমন একজন মানুষকে সৃষ্টি করেছেন, যার জন্ম, সত্যবাদিতা, সততা ও পবিত্রতা সম্পর্কে আমরা অবগত ছিলাম। এবং তিনি আল্লাহর একত্বকে আহবান করলেন এবং আমাদেরকে শিখিয়েছেন যে, তাঁর সাথে কাউকে শরীক না করতে। তিনি আমাদেরকে প্রতিমাপূজা করতে নিষেধ করেছিলেন। এবং তিনি আমাদেরকে সত্য কথা বলতে, আমাদের বিশ্বাসের প্রতি বিশ্বস্ত হতে, করুণাময় হতে এবং প্রতিবেশী ও আত্মীয়-স্বজনের অধিকারকে সম্মান করার নির্দেশ দিয়েছিলেন। তিনি আমাদেরকে নারীদের সম্পর্কে মন্দ কথা বলতে বা এতিমদের বস্তু খেতে নিষেধ করেছিলেন। তিনি আমাদেরকে মন্দ কাজ থেকে উড়ে যাওয়ার এবং মন্দ কাজ থেকে বিরত থাকার নির্দেশ দিয়েছিলেন; নামায আদায় করা, যাকাত আদায় করা এবং রোজা পালন করা।
আমরা তাঁর প্রতি ঈমান এনেছি, আমরা তাঁর শিক্ষা ও তাঁর নির্দেশ মেনে নিয়েছি আল্লাহ্ র উপাসনা করার জন্য, আর তাঁর সঙ্গে কাউকে শরীক না করার জন্য, আর আমরা অনুমতি দিয়েছি যা তিনি অনুমতি দিয়েছেন, আর তিনি যা হারাম করেছেন তা হারাম করেছি। এই কারণে, আমাদের লোকেরা আমাদের বিরুদ্ধে উঠেছে, আমাদের উপর অত্যাচার করেছে যাতে আমরা আল্লাহ্ র উপাসনা পরিত্যাগ করতে পারি এবং প্রতিমার উপাসনা ও অন্যান্য ঘৃণ্য কাজে ফিরে যাই। তারা আমাদের নির্যাতন করেছে এবং আহত করেছে, যতক্ষণ না তাদের মধ্যে কোন নিরাপত্তা খুঁজে না পায়, আমরা আপনার দেশে এসেছি, এবং আশা করি আপনি আমাদের নিপীড়ন থেকে রক্ষা করবেন।"
নেগাস, আপাতদৃষ্টিতে মুগ্ধ, ফলস্বরূপ, অভিবাসীদের থাকার অনুমতি দেয়, কুরাইশের দূতদের ফেরত পাঠায়। এটাও মনে করা হয় যে নেগাস সম্ভবত ইসলামে ধর্মান্তরিত হয়েছে। নেগাসের খ্রীষ্টান প্রজারা তার কর্মকাণ্ডে অসন্তুষ্ট হয়েছিল, তাকে খ্রীষ্টধর্ম ত্যাগ করার জন্য অভিযুক্ত করেছিল, যদিও নেগুস তাদের এমনভাবে তুষ্ট করতে সক্ষম হয়েছিল, যা ইবনে ইসহাকের মতে, ইসলামের প্রতি অনুকূল হিসাবে বর্ণনা করা যেতে পারে। নেগাসদের সাথে বন্ধুত্বপূর্ণ সম্পর্ক স্থাপনের পর, মুহাম্মদের পক্ষে অভিবাসীদের অন্য একটি দল প্রেরণ করা সম্ভব হয়েছিল, যেমন আবিসিনিয়াতে বসবাসকারী মুসলমানদের সংখ্যা প্রায় একশত।
তাইফ
৬১৯ সালের জুনের প্রথম দিকে মুহাম্মাদ মক্কা থেকে তা'ইফ ভ্রমণের জন্য যাত্রা শুরু করেন, যাতে এর প্রধানদের সাথে এবং প্রধানত বনু সাকিফের (যেমন আবদুল-ইয়া-লায়ল ইবনে আমর) সাথে মিলিত হন। এই সফরের সময় প্রধান সংলাপটি মুহাম্মদের দ্বারা ইসলাম গ্রহণ করার জন্য আমন্ত্রণ জানানো হয়েছিল বলে মনে করা হয়, যখন সমসাময়িক ইতিহাসবিদ মন্টগোমারি ওয়াট মক্কার নিয়ন্ত্রণ থেকে তা'ইফের মধ্য দিয়ে যাওয়া মক্কার বাণিজ্য রুটগুলি দখল করার বিষয়ে একটি অতিরিক্ত আলোচনার যৌক্তিকতা পর্যবেক্ষণ করেছেন। মুহাম্মাদের প্রচেষ্টাকে তা'ইফের দিকে পরিচালিত করার কারণ হতে পারে মক্কার জনগণের কাছ থেকে তার বার্তার প্রতি ইতিবাচক সাড়া না পাওয়ার কারণে।
ইসলামী ঐতিহ্য অনুসারে, মক্কায় ফেরার পথে মুহাম্মাদ ফেরেশতা জিবরাঈল এবং তা'ইফের আশেপাশের পর্বতমালার ফেরেশতাগণ তার অনুমতি প্রার্থনা করে এবং তাদের দ্বারা তাকে বলা হয়েছিল যে যদি তিনি চান তবে তা'ইফকে তার দুর্ব্যবহারের প্রতিশোধ নিতে পাহাড়ের মধ্যে চূর্ণ বিচূর্ণ করা হবে। বলা হয়ে থাকে যে মুহাম্মাদ এই প্রস্তাবটি প্রত্যাখ্যান করেছিলেন, বলেছিলেন যে তিনি ইসলামী একেশ্বরবাদ গ্রহণ করতে আসা তা'ইফের পরবর্তী প্রজন্মের আশায় প্রার্থনা করবেন।
আকাবার শপথ
মদিনায় উপস্থিত আওস এবং খাজরাজ উভয়ের লোকদের ধীরে ধীরে কিন্তু অবিচলিত রূপান্তরের সাথে সাথে, ৭৫ জন মদিনান মুসলমান মক্কায় তীর্থযাত্রী হিসাবে এসেছিলেন এবং ৬২১ সালের জুনে গোপনে মুহাম্মদের সাথে মিলিত হয়েছিলেন, রাতে তাঁর সাথে দেখা করেছিলেন। দলটি মুহাম্মাদকে আল-আকাবার দ্বিতীয় অঙ্গীকার করে, যা যুদ্ধের অঙ্গীকার নামেও পরিচিত। মদিনার অধিবাসীরা প্রথম অঙ্গীকারের শর্তাবলীতে সম্মত হয়েছিল, নতুন শর্তগুলির মধ্যে মুহাম্মদের প্রতি আনুগত্য, সৎ কাজের আদেশ ও অসৎ কাজের নিষেধ করা অন্তর্ভুক্ত ছিল। তারা যুদ্ধে মুহাম্মদকে সাহায্য করতেও সম্মত হয়েছিল এবং তাকে মক্কাবাসীদের বিরুদ্ধে যুদ্ধ ঘোষণা করতে বলেছিল, কিন্তু তিনি প্রত্যাখ্যান করেছিলেন।
হিজরত পূর্ব মদিনার সমাজ
মুসলিম অভিবাসনের আগে মদিনার জনসংখ্যাতত্ত্ব প্রধানত দুটি পৌত্তলিক আরব উপজাতি নিয়ে গঠিত ছিল; আওস এবং খাজরাজ; এবং কমপক্ষে তিনটি ইহুদি উপজাতি: কাইনুকা, নাদির এবং কুরাইজা। মদিনার সমাজ, সম্ভবত কয়েক দশক ধরে, দুটি প্রধান আরব উপজাতি এবং তাদের উপ-গোষ্ঠীর মধ্যে দ্বন্দ্বের দ্বারা ক্ষতবিক্ষত ছিল। ইহুদি উপজাতিরা মাঝে মাঝে আরব উপজাতিগুলির মধ্যে যে কোনও একটির সাথে তাদের নিজস্ব জোট গঠন করেছিল। খাজরাজের নিপীড়ক নীতি, যারা সেই সময় মদিনার উপর নিয়ন্ত্রণ গ্রহণ করেছিল, ইহুদি উপজাতি, নাদির এবং কুরাইজাকে আওসের সাথে একটি জোটে বাধ্য করেছিল, যারা উল্লেখযোগ্যভাবে দুর্বল হয়ে পড়েছিল। এর পরিসমাপ্তি ছিল ৬১৭ সালে বু'আতের যুদ্ধ, যেখানে খাজরাজ এবং তাদের মিত্র, কাইনুকা, আউস এবং তার সমর্থকদের জোটের দ্বারা দৃঢ়ভাবে পরাজিত হয়েছিল।
যদিও দুই গোষ্ঠীর মধ্যে আনুষ্ঠানিক যুদ্ধ শেষ হয়ে গিয়েছিল, তবুও মদিনায় মুহাম্মাদের আগমনের আগ পর্যন্ত তাদের মধ্যে শত্রুতা অব্যাহত ছিল। মুহাম্মাদকে কিছু মদিনাবাসী দ্বারা আমন্ত্রণ জানানো হয়েছিল, যারা তার ধর্মীয় প্রচার এবং স্পষ্ট বিশ্বাসযোগ্যতা দ্বারা প্রভাবিত হয়েছিল, একজন মধ্যস্থতাকারী হিসাবে, প্রচলিত গোষ্ঠীগত বিভেদ কমাতে সহায়তা করার জন্য। এইভাবে মুহাম্মাদের কাজ হবে এই ভিন্নধর্মী উপাদানথেকে একটি ঐক্যবদ্ধ সম্প্রদায় গঠন করা, কেবল একজন ধর্মীয় প্রচারক হিসাবেই নয়, বরং একজন রাজনৈতিক ও কূটনৈতিক নেতা হিসাবে যিনি চলমান বিরোধসমাধানে সহায়তা করতে পারেন। এর পরিসমাপ্তি ছিল মদিনার সংবিধান।
মদিনা সনদ
আল-আকাবাতে অঙ্গীকারের পর, মুহাম্মাদ মদিনার জনগণের কাছ থেকে সুরক্ষার প্রতিশ্রুতি পেয়েছিলেন এবং তিনি ৬২২ সালে কুরাইশের বাহিনী থেকে হিজরত করে তার অনুসারীদের একটি দলের সাথে মদিনায় চলে আসেন। তাদের আশ্রয় দিয়েছিল আনসার নামে পরিচিত আদিবাসী সম্প্রদায়ের সদস্যরা। মদিনায় প্রথম মসজিদ (মসজিদ আন-নববী) প্রতিষ্ঠা করেন এবং আবু আইয়ুব আল-আনসারির সাথে ভ্রাতৃত্বের বন্ধনে আবদ্ধ হওয়ার পর, তিনি মদিনার সংবিধান (صحيفة المدينة ) নামে পরিচিত একটি চুক্তি প্রতিষ্ঠার কথা বলেছিলেন। এই দলিলটি মুহাম্মদের স্থানীয় জনগণের মধ্যে ঘোষণা ছিল এবং নিজেদের মধ্যে এবং বাইরের নাগরিকদের নাগরিক ও রাজনৈতিক সম্পর্কের সাথে সম্পর্কিত।
সনদের প্রভাব
কর্তৃত্বের উৎস জনমত থেকে আল্লাহর কাছে স্থানান্তরিত হয়েছিল। বার্নার্ড লুইস লিখেছেন যে মদিনায় সম্প্রদায়টি একটি নতুন ধরনের উপজাতিতে পরিণত হয়েছিল, যার মধ্যে মুহাম্মদ তাদের জন্য একই সাথে ধর্মীয় ও রাজনৈতিক নেতা ছিল। ওয়াট যুক্তি দেন যে মুহাম্মাদের কর্তৃত্ব এই সময়ে মদিনার সমগ্রতার উপর প্রসারিত হয়নি, যেমন বাস্তবে তিনি কেবল মদিনার ধর্মীয় নেতা ছিলেন এবং তার রাজনৈতিক প্রভাব কেবল ৬২৪ সালে বদরের যুদ্ধের পরে গুরুত্বপূর্ণ হয়ে উঠে। লুইস মনে করেন যে মুহাম্মদের রাষ্ট্রনায়কের ভূমিকা সম্পর্কে ধারণা এমন ছিল যার মাধ্যমে নবুওয়তের উদ্দেশ্য অর্জন করা যেতে পারে। সংবিধান, যদিও সম্প্রতি স্বাক্ষরিত হয়েছিল, মদিনার দ্রুত পরিবর্তনশীল অবস্থার কারণে এবং ইহুদি উপজাতিদের মধ্যে দুটির নির্বাসন এবং চুক্তির শর্তাবলী লঙ্ঘনের অভিযোগে তৃতীয়টির মৃত্যুদণ্ড কার্যকর হওয়ার কারণে শীঘ্রই অপ্রচলিত হয়ে পড়েছিল।
সংবিধানের স্বাক্ষরকে একটি ঐক্যবদ্ধ সম্প্রদায় গঠনের ইঙ্গিত হিসাবে দেখা যেতে পারে, যা যাযাবর গোষ্ঠী এবং উপজাতিদের ফেডারেশনের অনুরূপ, কারণ স্বাক্ষরকারীরা দৃঢ় চুক্তির মাধ্যমে একসাথে আবদ্ধ ছিল। তবে এই সম্প্রদায়ের একটি ধর্মীয় ভিত্তিও ছিল। এই উপমা প্রসারিত করে, ওয়াট যুক্তি দেন যে সম্প্রদায়ের কার্যকারিতা একটি উপজাতির অনুরূপ, যেমন সম্প্রদায়কে এক ধরনের "বৃহৎ-উপজাতি" বলা ভুল হবে না। সংবিধানস্বাক্ষরের ফলে মুহাম্মাদ (সাঃ) এর পক্ষ থেকে কূটনীতির একটি ডিগ্রী প্রদর্শন করা হয়েছিল, যদিও তিনি একটি ধর্মীয় দৃষ্টিভঙ্গির উপর ভিত্তি করে একটি সমাজের কল্পনা করেছিলেন, তবে বিভিন্ন সামাজিক উপাদানগুলির একচেটিয়া পরিবর্তে ব্যবহারিক বিবেচনার প্রয়োজন ছিল অন্তর্ভুক্তিমূলক হওয়া।
আউস ও খাজরাজের ভ্রাতৃবন্ধন
আউস এবং খাজরাজ উভয়ই ধীরে ধীরে ইসলামে রূপান্তরিত হয়েছিল, যদিও পরেরটি পূর্ববর্তীদের চেয়ে বেশি উত্সাহী ছিল; আল-আকাবার দ্বিতীয় অঙ্গীকারে, ৬২ জন খাজরাজি উপস্থিত ছিলেন, আউসের-এর ৩ জন সদস্যের বিপরীতে; এবং বদরের যুদ্ধে, খাজরাজের ১৭৫ জন সদস্য উপস্থিত ছিলেন, যখন আউস  এর সংখ্যা ছিল মাত্র ৬৩। পরবর্তীকালে, আওস এবং খাজরাজের মধ্যে শত্রুতা ধীরে ধীরে হ্রাস পায় এবং মুহাম্মদের মৃত্যুর পরে তা শোনা যায় না। মুসলিম পণ্ডিত আল-মুবারকপুরীর মতে, মুসলমানদের মধ্যে মুহাম্মদ যে 'ভ্রাতৃত্বের মনোভাব' জোর দিয়েছিলেন তা ছিল একটি নতুন সমাজ গঠনের উপায়।
ফলস্বরূপ মদিনায় মুহাম্মদের ক্রমবর্ধমান প্রভাব ছিল, যদিও তিনি সম্ভবত বদরের যুদ্ধের পরে কেবল একটি রাজনৈতিক শক্তি হিসাবে বিবেচিত হয়েছিলেন, উহুদের যুদ্ধের পরে আরও বেশি করে যেখানে তিনি স্পষ্টতই রাজনৈতিক উত্থানের মধ্যে ছিলেন। মদিনার উপর সম্পূর্ণ নিয়ন্ত্রণ অর্জনের জন্য, মুহাম্মদকে আগামী বছরগুলিতে ধর্মীয় দক্ষতার পাশাপাশি যথেষ্ট রাজনৈতিক ও সামরিক দক্ষতা অনুশীলন করতে হবে।
মুহাম্মদ এর ওমরাহ পালনের প্রচেষ্টা
৬২৮ সালের মার্চ মাসে, মুহাম্মদ নিজেকে স্বপ্নে ওমরাহ সম্পাদন করতে দেখেন এবং তাই এই স্বপ্ন পূরণের আশায় তাঁর অনুসারীদের সাথে মক্কা ভ্রমণের জন্য প্রস্তুতি নেন। তিনি প্রায় ১,৪০০ তীর্থযাত্রীর দল নিয়ে যাত্রা করেন। মুসলমানদের তীর্থযাত্রার জন্য মক্কায় যাওয়ার খবর শুনে কুরাইশরা ২০০ জন যোদ্ধার একটি বাহিনী প্রেরণ করে যাতে আগত দলটি থামানো যায়। যুদ্ধ করার মতো অবস্থায় মুহাম্মদ অশ্বারোহীদের এড়িয়ে মক্কার উত্তরে পাহাড়ের মধ্য দিয়ে আরও কঠিন পথ বেছে নিয়ে মক্কার ঠিক পশ্চিমে আল-হুদায়বিয়ায় পৌঁছান।
হুদায়বিয়ায় বেশ কয়েকজন দূত কুরাইশদের সাথে সমঝোতা করার জন্য আসা-যাওয়া করেছিল। আলোচনার সময়, উসমান ইবনে আফফানকে কুরাইশদের মধ্যে তার উচ্চ সম্মানের কারণে মক্কার নেতাদের সাথে সাক্ষাতের জন্য দূত হিসাবে নির্বাচিত করা হয়। মক্কায় প্রবেশের পর মুসলমানদের মধ্যে গুজব ছড়িয়ে পড়ে যে উসমানকে কুরাইশরা হত্যা করেছে। মুহাম্মদ মক্কার সাথে যুদ্ধে শুরু না হলে পালিয়ে না যাওয়ার (বা মুহাম্মদের সাথে থাকার, তিনি যে সিদ্ধান্তই নিন না কেন) অঙ্গীকার করার আহ্বান জানান। এই অঙ্গীকারটি বায়াত আর-রিদওয়ান বা গাছের নীচে অঙ্গীকার হিসাবে পরিচিতি লাভ করে।
এ ঘটনা কুরআনের ৪৮ নং সূরায় উল্লেখ করা হয়েছে: "অবশ্যই আল্লাহ মুমিনগণের উপর সন্তুষ্ট হয়েছেন, যখন তারা গাছের নীচে আপনার কাছে বাই’আত গ্ৰহণ করেছিল, অতঃপর তাদের অন্তরে যা ছিল তা তিনি জেনে নিয়েছেন; ফলে তিনি তাদের উপর প্রশান্তি নাযিল করলেন এবং তাদেরকে আসন্ন বিজয়ে পুরস্কৃত করলেন"
- ইউসুফ আলী কর্তৃক অনূদিত
চুক্তি সই
উসমানের হত্যার গুজব অসত্য প্রমাণিত হওয়ার সাথে সাথে আলোচনা অব্যাহত থাকে এবং শেষ পর্যন্ত মুসলিম এবং কুরাইশদের মধ্যে চুক্তি স্বাক্ষরিত হয়। চুক্তির শর্তগুলির মধ্যে রয়েছে:
জয়পুরহাট পল্লী বিদ্যুৎ সমিতি
জয়পুরহাট পল্লী বিদ্যুৎ সমিতি হচ্ছে বাংলাদেশ পল্লী বিদ্যুতায়ন বোর্ড কর্তৃক পরিচালিত ৮০টি পল্লী বিদ্যুৎ সমিতির একটি। জয়পুরহাট পল্লী বিদ্যুৎ সমিতি রাজশাহী বিভাগের জয়পুরহাট জেলায় ০৩টি জোনাল অফিস, ০১টি সাব-জোনাল অফিস, ০২টি এরিয়া অফিস এবং ১৪টি অভিযোগ কেন্দ্রের মাধ্যমে বিদ্যুৎ সেবা প্রদান করে থাকে। জয়পুরহাট পল্লী বিদ্যুৎ সমিতি নিবন্ধিত হয় ২৫ ফেব্রুয়ারি, ১৯৮৫ সালে এবং বানিজ্যিকভাবে বিদ্যুতায়িত হয় ৯ ফেব্রুয়ারি, ১৯৮৬ সালে।
ইতিহাস
জয়পুরহাট পল্লী বিদ্যুৎ সমিতি এর যাত্রা শুরু হয় ১৯৮৬ সালে। এ সমিতির অধীনে ০৫টি উপজেলা, ৩২টি ইউনিয়ন ও ৯২৩টি গ্রাম রয়েছে। এর সদর দপ্তর জয়পুরহাট জেলায় অবস্থিত।
জোনাল অফিসসমূহ
এ পল্লী বিদ্যুৎ সমিতির অধীনে থাকা জোনাল অফিসগুলো হচ্ছে:
গ্রাহক সংখ্যা
জয়পুরহাট পল্লী বিদ্যুৎ সমিতির প্রায় আড়াই লক্ষ আবাসিক গ্রাহক রয়েছে।
আরা পাইকান
আরা পাইকান (বৈজ্ঞানিক নাম: Gerosis phisara(Moore)) এক প্রজাতির মাঝারী আকারের প্রজাপতি যার শরীর ও ডানা কালচে বাদামী রঙের হয়। এরা ‘হেসপেরায়িডি’ গোত্রের এবং ‘পায়রজিনি’ উপগোত্রের সদস্য।
উপপ্রজাতি
ভারতে প্রাপ্ত আরা পাইকান এর উপপ্রজাতিসমূহ হল-
বিস্তার
এই প্রজাতি ভারত এর হিমাচল প্রদেশ থেকে অরুনাচল প্রদেশ, নেপাল, ভূটান এবং মায়ানমার এর বিভিন্ন অঞ্চলে দেখা যায়।
নিকোলাস পোগোজ
জোয়াকিম গ্রেগরি নিকোলাস পোগোজ (নিকি পোগোজ নামে অধিক পরিচিত) একজন আর্মেনীয় ব্যবসায়ী এবং জমিদার ছিলেন।। তিনি ঢাকায় আর্মেনী সম্প্রদায় এর একজন সদস্য। তিনি ঢাকা কলেজিয়েট স্কুল এবং ঢাকা কলেজ এ পড়াশোনা করেন।
কর্মজীবন
১৮৪৮ খ্রিষ্টাব্দের ১২ জুন তারিখে পোগোজ এংলো ভার্নাকুলার স্কুল (পরবর্তীকালের পোগোজ স্কুল) প্রতিষ্ঠা করেন। এটি ছিল ঢাকা শহরের প্রথম বেসরকারি স্কুল। তিনি ১৮৫৫ সাল পর্যন্ত এর প্রধান শিক্ষক ছিলেন। তিনি ১৮৭৪-৭৫ সালে ঢাকা পৌরসভার নয়জন কমিশনারের একজন হিসেবে দায়িত্ব পালন করেন। তিনি ঢাকা ব্যাংকের একজন অংশীদার ছিলেন। পোগোজ ওয়েস হাউস নির্মাণ করেন যা বর্তমানে বুলবুল ললিতকলা একাডেমির প্রধান কার্যালয়। ১৮৬৮ সালে তিনি ঢাকার পাঁচজন আর্মেনীয় জমিদারদের একজন হন।
পরিবার
নিকোলাস পোগোজ, মেরি পোগোজ (জন্ম ১৮২৫-২৬) এর সঙ্গে বিবাহবন্ধনের আবদ্ধ হন। তাদের চারজন পুত্র হয়- গ্রেগরি যোয়াকিম পোগোজ (জন্ম ১৮৪৫-৪৬), জন পোগোজ (জন্ম ১৮৫০-৫১), নিকোলাস যোয়াকিম পোগোজ (জন্ম ৯ ফেব্রুয়ারি ১৮৫২, মৃত্যু ১৮ মার্চ ১৮৭২) এবং পল পোগোজ (জন্ম ১৮৫৩-৫৪)।
মৃত্যু
পোগোজ ১৮৭৬ সালে মৃত্যুবরণ করেন। তাকে নারিন্দার খ্রিস্টান কবরস্থানে সমাধিস্থ করা হয়। তার সমাধিলিপিতে লেখা রয়েছে “Till the day break and Shadows flee away”
আপং
মিসিং লোকদের মধ্যে বহুলভাবে প্রচলিত পানীর নাম আপং৷ মিসিংরা দৈনন্দিন জীবনে ব্যবহার করা ছাড়াও উৎসব-পরব, ধর্মীয় কাজ এবং অপদেবতার নৈবেদ্য হিসাবেও ব্যবহার করে আসছে৷
প্রকার
আপং বিশেষভাবে দুধরনের:
প্রস্তুত প্রণালী
আপং মূলত চাল থেকে প্রস্তুত করা হয়৷ বরা, জহা, বাও ইত্যাদি চাল থেকে তৈরী আপং অতি উৎকৃষ্ট হয়৷ কোনো কোনো কঁাঠাল, কণীধান, ভীমকল ইত্যাদি থেকেও আপং প্রস্তুত করা হয়৷ আপং তৈরি করতে প্রথমে চাল ভাতের মতো ভিজিয়ে একটি ডলাতে ঠাণ্ডা হওয়া পর্যন্ত মেলে দিয়ে হাবি থেকে সংগ্রহ করা ঔষধি গুণসম্পন্ন বনপাতা এনে গুড়ো করে রোদে শুকিয়ে পিঠা গুড়িতে জল মিশিয়ে তৈরি করা অৗপপ (বাখর) সিদ্ধ করে রাখা ভাতের সাথে মিশিয়ে শুকান কলসিতে ধান খেরে চাপা দিয়ে রাখার তিন চার দিন পরে সেটি পেকে ওঠে৷ নির্দিষ্ট সময়ে পেকে ওঠা ভাতটি কলসী থেকে তুলে পরিমাণ মত জল ঢেলে ছাঁকলে যে বগা পাতলা গোলাপী রস নিঃসৃত হয় তা হল নগিন আপং৷
পঃরব আপঙ-এর প্রস্তুত প্রণালী এমনধরনের – প্রথমে চালটি জলে ভিজিয়ে কিছুসময় ডলায় মেলে দিয়ে ধানখের এবং তুঁষ গুড়ির ছাইয়ে ভাতটি চাপা দিয়ে পুনর্বার ঔষধিযুক্ত অৗপপের গুড়ি দিয়ে মিশিয়ে পোড়া কলসীতে কাঁচা কলাপাতায় ঢাকা দিয়ে দশ-পনেরো দিন ভালভাবে বেঁধে রেখে পেকে ওঠার পরে ভাতটি (এবঙ্গ) তুলে বাঁশের জুলকিতে (তাঃচুগা) ভরে অল্প অল্প করে জল ঢেলে ছাঁকলে যে কালো-কাজল-লাল রঙের রস নিঃসৃত হয় তা পঃরব আপং বা ছাই মদ৷
দেবিকা
দেবিকা দেবদাস (জন্ম নাম প্রমীলা দেবী) (২৫শে এপ্রিল ১৯৪৩ – ২রা মে ২০০২) হলেন একজন ভারতীয় অভিনেত্রী, যিনি মূলত তামিল, তেলুগু চলচ্চিত্রে এবং অল্প কিছু মালয়ালম, কন্নড় ও হিন্দি ভাষার চলচ্চিত্রে কাজ করেছিলেন। তিনি ১৯৬০ এর দশকে একজন জনপ্রিয় প্রধান অভিনেত্রী ছিলেন।
চলচ্চিত্র জগত
তামিল চলচ্চিত্র জগতে, তিনি সেই সময়কার সমস্ত প্রধান নায়কদের সাথে অভিনয় করেছেন। দেবিকা চলচ্চিত্র জগতে আত্মপ্রকাশ করেছিলেন মুধলালি ছবির মাধ্যমে, এটি এভিএম এর একটি চলচ্চিত্র, যেটিতে তিনি এস. এস. রাজেন্দ্রনের বিপরীতে অভিনয় করেছিলেন। এই ছবিটি শ্রেষ্ঠ তামিল ভাষার চলচ্চিত্রের জন্য জাতীয় চলচ্চিত্র পুরস্কারের পক্ষ থেকে সেই বছরের জন্য একটি শংসাপত্র পেয়েছিল (সেরা আঞ্চলিক ভাষার চলচ্চিত্র হিসেবে)।
তিনি আনন্দ জোড়ি চলচ্চিত্রে এম জি রামচন্দ্রনের বিপরীতে অভিনয় করেন। এই ছবিতে অভিনয়ের জন্য তিনি দর্শকদের কাছ থেকে প্রশংসা অর্জন করেছিলেন।
শিবাজি গণেশনের সাথে তিনি যে চলচ্চিত্রগুলিতে অভিনয় করেন সেগুলি হল কারনান, কুলমগল রাধাই, আন্দাবন কাত্তালাই, আনবু কারাঙ্গল, আন্নাই ইলম, পাভা মান্নিপ্পু, মুরাদান মুথু, নীলা ভানম এবং বালে পান্ডিয়া।
সুমাইথাঙ্গী চলচ্চিত্রে তাঁর ভূমিকা খুবই স্পর্শকাতর ছিল। যদিও তিনি এই ছবিতে জেমিনি গণেশনের সাথে জুটিবদ্ধ ছিলেন, এই সম্পর্কটি পরিণয়ে সম্পূর্ণতা পায়নি এবং শেষটা ছিল বিয়োগান্তক। এই চলচ্চিত্রটি ছিল শ্রীধর নির্মিত।
তিনি আরও কিছু শ্রীধর নির্মিত চলচ্চিত্রে অভিনয় করেন যেমন নেনজাম মারাপ্পাথিল্লাই এবং নেঞ্জিল অর আলায়াম। নেঞ্জিল অর আলায়াম ছবির সোনাধু নে থানা গানটি গানের কথা ও সুর ছাড়াও তাঁর অভিনয়ের কারণে জনপ্রিয় হয়ে উঠেছিল।
দেবিকা বুকে ব্যথার অভিযোগ করে মাদ্রাজ হাসপাতালে ভর্তি হন এবং হৃদরোগে আক্রান্ত হয়ে কয়েকদিন পর মারা যান।
সিলেট কেন্দ্রীয় শহীদ মিনার
থাম্ব|300px|সিলেট কেন্দ্রীয় শহীদ মিনার সিলেট কেন্দ্রীয় শহীদ মিনার হল বাংলাদেশের সিলেট মহানগরীর চৌহাট্টা এলাকায় অবস্থিত সিলেট জেলার কেন্দ্রীয় শহীদ মিনার।
স্থপতি
সিলেটের কেন্দ্রীয় শহীদ মিনারের মূল নকশাকার শাহজালাল বিজ্ঞান ও প্রযুক্তি বিশ্ববিদ্যালয়ের স্থাপত্য বিভাগের শিক্ষক শুভজিত চৌধুরী। এছাড়াও কৌশিক সাহা, সিপাউল বর চৌধুরী, ধীমান চন্দ্র বিশ্বাস ও জিষ্ণু কুমার দাস এটি নির্মাণে সহযোগী স্থপতি হিসেবে কাজ করেন।
স্থাপত্য ও তাৎপর্য
সিলেটি ঐতিহ্যকে মিশিয়ে তৈরি করা হয়েছে এই শহীদ মিনার। সিলেটের চা বাগানের ফাঁক দিয়ে নতুন ভোরে নবদিগন্তে যেভাবে রক্তিম সূর্যের দেখা মেলে, সেই রূপ আর আবহমান বাংলার সংগ্রামী চেতনাকে প্রস্ফুটিত করে নির্মাণ করা হয়েছে এটি। সিলেট কেন্দ্রীয় শহীদ মিনার এলাকার আয়তন ৩৩ শতাংশ। এর মধ্যে ৮ শতাংশ জায়গার উপর স্থাপিত হয়েছে শহীদ মিনারটি। এতে সমতল ভূমি থেকে ১০০ ফুট চওড়া আন্দোলিত ভূমি তৈরি করা হয়েছে। এই আন্দোলিত ভূমিকে শহীদ মিনারের মুখ্য বিষয়বস্তু হিসেবে প্রকাশ করা হয়েছে। উক্ত ভূমি থেকে মাথা উঁচু করে দাঁড়িয়ে আছে তিনটি স্তম্ভ। মাঝের স্তম্ভের উচ্চতা ৪৫ ফুট। আন্দোলিত ভূমির উপর ৪৫ ফুট উচ্চতার স্তম্ভটির মাধ্যমে আন্দোলিত ভূমি থেকে জেগে উঠা বাঙালির আবহমান সংগ্রামী চেতনাকে নির্দেশ করে। স্তম্ভ তিনটির সম্মিলিত প্রস্থ ৩০ ফুট। স্তম্ভগুলো কংক্রিট দিয়ে তৈরি করে এর উপর শ্বেত পাথর বসানো হয়েছে। মাঝের স্তম্ভটিতে বসানো হয়েছে রক্তিম সূর্য। সূর্যোদয়ের মাধ্যমে নতুন দিনের কথা জানাতে সূর্যটি স্তম্ভটিতে স্থাপন করা হয়েছে। স্টিলের তৈরি লাল রঙের এই সূর্যের ব্যাস সাড়ে পাঁচ ফুট। মাঝের স্তম্ভের ডানে-বাঁয়ে যে দুটি স্তম্ভ রয়েছে, সেগুলোতে জানালার মতো চারটি অংশ রয়েছে। এসব জানালায় বাঙালির মুক্ত জীবনকে প্রতীকীভাবে উপস্থাপন করা হয়েছে।
ইতিহাস
১৯৮৮ সালে সিলেট মহানগরীর চৌহাট্টা এলাকায় মুক্তিযোদ্ধা মরহুম ইয়ামিন চৌধুরী বীরবিক্রম, ইফতেখার হোসেন শামীম, ছদরউদ্দিন চৌধুরী ও মোঃ শওকত আলীর উদ্যোগে শহীদ মিনারটি নির্মিত হয়। শুরুতে এটি সাধারণ শহীদ মিনার হিসেবে ব্যবহৃত হলেও পরবর্তীকালে এটি সিলেটের কেন্দ্রীয় শহীদ মিনারের মর্যাদা লাভ করে। ২০১৩ সালের ২২ ফেব্রুয়ারি সিলেট কেন্দ্রীয় শহীদ মিনারে ভাংচুর চালায় একদল বিক্ষোভকারী। এতে শহীদ মিনারটি ক্ষতিগ্রস্ত হয়। এরপর তৎকালীন অর্থমন্ত্রী আবুল মাল আবদুল মুহিতের উদ্যোগে সিলেট সিটি কর্পোরেশনের ব্যবস্থাপনায় তিন কোটি টাকা ব্যয়ে শহীদ মিনারটি পুনর্নির্মিত হয়।  ২০১৪ সালের ১০ ডিসেম্বর, বুধবার সন্ধ্যা সোয়া ৬টায় পুষ্পস্তবক অর্পণের মাধ্যমে অর্থমন্ত্রী আবুল মাল আবদুল মুহিত এর উদ্বোধন করেন।
মার্ক উড
মার্ক অ্যান্ড্রু উড (Mark Wood; জন্ম: ১১ জানুয়ারি, ১৯৯০) নর্দাম্বারল্যান্ডের অ্যাশিংটনে জন্মগ্রহণকারী ইংরেজ ক্রিকেটার। ইংল্যান্ড ক্রিকেট দলের অন্যতম সদস্য তিনি। ডানহাতি ব্যাটসম্যান হিসেবে মার্ক উড ঘরোয়া ক্রিকেটে নর্দাম্বারল্যান্ড ও ডারহাম ক্রিকেট দলে খেলে থাকেন। পাশাপাশি ডানহাতে ফাস্ট বোলিংয়ে পারদর্শী তিনি।
কাউন্টি ক্রিকেট
এমসিসিএ নকআউট ট্রফি প্রতিযোগিতায় ২০০৮ সালে কাউন্টি ক্রিকেটে নর্দাম্বারল্যান্ড দলের পক্ষে নরফোকের বিপক্ষে তার অভিষেক ঘটে। ২০০৮ থেকে ২০১০ মেয়াদে মাইনর কাউন্টিজ চ্যাম্পিয়নশীপ ও এমসিসিএ মাইনর কাউন্টিজ চ্যাম্পিয়নশীপ ক্রিকেটে তিনবার নর্দাম্বারল্যান্ডের পক্ষে খেলেছেন। ২০১১ মৌসুমে ডারহাম এমসিসিইউ দলের বিপক্ষে ডারহামের পক্ষে প্রথম-শ্রেণীর ক্রিকেটে অভিষেক ঘটে তার। ২০১১ সালের ক্লাইডেসডেল ব্যাংক ৪০ প্রতিযোগিতায় নর্দাম্পটনশায়ার দলের বিপক্ষে লিস্ট এ ক্রিকেটে অভিষিক্ত হন তিনি। এরপর শ্রীলঙ্কা এ দলের বিপক্ষে অংশগ্রহণসহ ক্লাইডেসডেল ব্যাংক ৪০ প্রতিযোগিতায় স্কটল্যান্ডের বিপক্ষে অংশ নেন তিনি। ২০১৪ সালে শ্রীলঙ্কা সফরে ইংল্যান্ড লায়ন্স দলের অন্যতম সদস্য ছিলেন তিনি।
খেলোয়াড়ী জীবন
মার্চ, ২০১৫ তারিখে ওয়েস্ট ইন্ডিজে সফরে ইংল্যান্ডের টেস্ট দলের সদস্যরূপে তাকেও অন্তর্ভুক্ত করা হয়। কিন্তু সিরিজের কোন খেলায় অংশগ্রহণের সৌভাগ্য ঘটেনি তার। ৮ মে, ২০১৫ তারিখে আয়ারল্যান্ডের বিপক্ষে তার ওডিআই অভিষেক ঘটে। বৃষ্টিবিঘ্নিত ঐ খেলায় তিনি অংশ নিতে পেরেছিলেন।
একই মাসে সফরকারী নিউজিল্যান্ডের বিপক্ষে টেস্ট অভিষেক ঘটে তার। নিউজিল্যান্ডের প্রথম ইনিংসে ৩/৯৩ লাভ করেন। এরপর দ্বিতীয় ইনিংসে ১/৪৭ পান। ঐ টেস্টে তার দল ১২৪ রানে জয় পায়। দ্বিতীয় টেস্টে ২/৬২ ও ১৯ রান ও দ্বিতীয় ইনিংসে ৩/৯৭ লাভ করলেও দল ১৯৯ রানে হেরে যায়। ২৩ জুন, ২০১৫ তারিখে একই দলের বিপক্ষে টুয়েন্টি২০ আন্তর্জাতিকে অভিষিক্ত হন তিনি।
বাদলপাড়া মাধ্যমিক বিদ্যালয় ও কলেজ
বাদলপাড়া মাধ্যমিক বিদ্যালয় ও কলেজ বরিশাল বিভাগের বাকেরগঞ্জ উপজেলায় অবস্থিত। বাদলপারা ৪৬৭২৬
প্রাতিষ্ঠানিক ইতিহাস
এই প্রতিষ্ঠানটি মৃত মোহাম্মদ ইসাক হাওলাদার প্রতিষ্ঠা করেন। এটি ১৯২৪ সালে প্রাথমিক বিদ্যালয় হিসেবে তার যাত্রা শুরু করে। ১৯৬৪ সালে এটি উচ্চবিদ্যালয়ে উন্নীত করা হয়। ১৯৯৫ সালে এটি উচ্চমাধ্যমিক কার্যক্রম শুরু করে এবং তখন এর নামকরণ করা হয় বাদলপাড়া হাই স্কুল এন্ড কলেজ।বাকেরগঞ্জ উপজেলায়র মধ্যে এটিই একমাত্র প্রতিষ্ঠান যেখানে একই সাথে মাধ্যমিক ও উচ্চমাধ্যমিক কার্যক্রম পরিচালিত হচ্ছে। বিদ্যালয়টির পুর্ব পাশ দিয়ে বয়ে গেছে রাঙগা মাটি নদী। এ বিদ্যালয়ের ইতিহাস ঐতিহ্য  সমৃদ্ধ।
নেপোলিয়নীয় যুদ্ধ
নেপোলিয়নীয় যুদ্ধ (১৮১৩-১৮১৫) বলতে নেপোলিয়ন বোনাপার্টের ফরাসি সাম্রাজ্য এবং গ্রেইট ব্রিটেন নেতৃত্বাধীন বিরোধী পক্ষের মধ্যে সংগঠিত ধারাবাহিক যুদ্ধকে বোঝানো হয়। এটি ফরাসি বিপ্লব দ্বারা উদ্ভাসিত হওয়া যুদ্ধসমূহের ধারাবাহিক ফল, তারা অভূতপূর্ব রূপে ইউরোপীয় সেনাবাহিনী গুলোতে বিপ্লব করে। নেপোলিয়নের সৈন্যদের ইউরোপ বিজয়ের পর ফরাসি শক্তি দ্রুত অবস্থান জানান দেয় কিন্তু তার আকস্মিক পতনও ঘটে অতি দ্রুত যখন ১৮১২ সালে রুশরা ফ্রান্সে আক্রমণ করে।  নেপোলিয়ন ১৮১৪ সালে প্রথমবারের মতো পরাজয় বরণ করেন এবং তিনি ফিরে গিয়ে ওয়াটারলু যুদ্ধে পরাজিত হন। যুদ্ধের পর বিজয়ীরা ফরাসিদের সকল উপার্জন কেড়ে নেয়।
চূড়ান্ত বিজয়ের পূর্বে সাত জোটের মধ্যে পাঁচটিই ফরাসিদের কাছে পরাজয় লাভ করে। প্রথম ও দ্বিতীয় জোটকে ফরাসিরা হারায় ফরাসি বিপ্লবের সময়; তৃতীয়, চতুর্থ ও পঞ্চম জোটকে নেপোলিয়নীয় ফ্রান্স হারায়। এই মহান বিজয়গুলো ফরাসিদের মধ্যে একত্রবোধ জন্ম দেয়, বিশেষ করে যখন তারা মস্কো প্রবেশ করে। কিন্তু রুশরা হঠিয়ে দেবার পর ফরাসিদের ভাগ্য বদলাতে থাকে, ফ্রান্স ষষ্ঠ জোটের কাছে লিপজিগ যুদ্ধে এবং ওয়াটারলু যুদ্ধে সপ্তম জোটের হাতে পরাজয় বরণ করে।
এই যুদ্ধ সমূহের ফলাফল পবিত্র রোম সাম্রাজ্য শিথিলকরণ করে এবং জার্মানি ও ইতালিতে জাতীয়তাবাদের বীজ বপণ করে, যা সেই শতাব্দীর শেষের দিকে দুই রাষ্ট্রকে একাত্ম করতে সক্ষম হয়। ঠিক সেই সময়ই, ফরাসিদের স্পেন দখলের কারণে বিশ্বব্যাপী ছড়িয়ে থাকা স্পেনীয় সাম্রাজ্য দুর্বল হতে থাকে, যা পরবর্তীতে মার্কিন স্পেনে স্বাধীনতা সংগ্রামের সূচনা ঘটায়। ব্রিটিশ সাম্রাজ্যে নেপোলিয়নীয় যুদ্ধের সরাসরি প্রভাব পড়ে, তারা পরবর্তী শতাব্দীতে শীর্ষস্থানীয় পরশক্তিতে পরিণত হয়।
থিরায়াট্টম
বর্ণনা
থিরায়াট্টম সাধারণত কেরালায় কাভুকাল (পবিত্র উপবন) এবং দক্ষিণ মালাবার অঞ্চলের (কালিকট এবং মালাপ্পুরম জেলা) মন্দিরগুলিতে প্রদর্শিত হত। ঐতিহ্যগতভাবে, শুধুমাত্র "পেরুমান্নান" সম্প্রদায়ের অধিকার ছিল কাভুকাল এবং মন্দিরে এই বিশিষ্ট শিল্প রূপটি সম্পাদন করার। আজকের দিনে, "পানান" এবং "চেরুমার" সম্প্রদায়ের সদস্যরাও থিরায়ট্টম প্রদর্শন করার অধিকার পেয়েছেন। এই শিল্প রূপের কিংবদন্তিগুলি সমান, তবে প্রতিটি সম্প্রদায়ের থিরায়াট্টম সম্পাদনের জন্য নিজস্ব অনন্য বিশ্বাস, শৈলী, পোশাক এবং রীতিনীতি রয়েছে।
থিরায়াট্টম বিভিন্ন বিষয় নিয়ে অভিনীত হয়, তার মধ্যে যেমন আছে ঈশ্বরত্বের মত বিষয়, তেমনি আছে কিংবদন্তি সামাজিক ব্যক্তিত্বের মত বিষয় নিয়ে অভিনয় যাঁদের বীরত্ব স্থানীয় অঞ্চলগুলিতে জনপ্রিয়। আদিবাসীরা ‘কুলাম’ বা ‘মুর্তি’ নামে পরিচিত তাদের দেবদেবীদের প্রতি ভক্তি সহকারে থিরায়াট্টম উদ্‌যাপন করে। নৃত্যশিল্পীরা প্রাণবন্ত অনন্য পোশাক এবং অলঙ্কারে নিজেদের ‘কুলাম’ এর মত সাজায়।
দৃষ্টিভঙ্গি
কুলামের পোশাকের দুটি গুরুত্বপূর্ণ দিক হল মুঘামেজুথু (মুখের চিত্রকর্ম) এবং মেলিজুথু (দেহের চিত্রকর্ম), দক্ষ শিল্পীরা এই কাজটি করেন। প্রাকৃতিক সামগ্রী, যেমন গাছের পাতা ও বাকল বা বাঁশ ও নারকেল গাছ থেকে মুখোশ, চুল এবং দাড়ি তৈরি করা হয়। অভিনয়শিল্পীরা মোহগ্রস্তের মত 'কুলাম' এর চরিত্রে প্রবেশ করেন এবং তাঁরা কুলামের পবিত্র আক্রমণাত্মক পদক্ষেপ এবং ভঙ্গিতে অভিনয় করেন। থিরায়াট্টম নৃত্য পরিবেশন করার সময় নৃত্যশিল্পীদের অসামান্য নমনীয়তা থাকা প্রয়োজন। কেউ কেউ বিশ্বাস করেন যে মার্শাল আর্টের অনেক রূপই এর থেকেই উদ্ভূত হয়েছে। “ভাল” (তরোয়াল), “পারিচা” (ঢাল), "শূলম" (ত্রিশূল), "কুন্থাম" (গোলক), "অম্বুমভিলুম" (ধনুক এবং তীর) এর মতো কয়েকটি অস্ত্র সাধারণত থিরায়াট্টমে ব্যবহৃত হয় ।
গৌর ক্ষ্যাপা
গৌর ক্ষ্যাপা (১৫ আগস্ট ১৯৪৭ – ২৬ জানুয়ারি ২০১৩) ছিলেন একজন বাঙালি বাউল গায়ক এবং দার্শনিক। তার দর্শন তত্ত্বের সাথে সম্পর্কিত। তিনি তার রাধা-কৃষ্ণ সম্পর্কিত গানের জন্য বিখ্যাত ছিলেন। তিনি ভাসার এবং ব্রাউন বিশ্ববিদ্যালয়ে দর্শনের পাঠদান করেছিলেন।
সঙ্গীত
তিনি বিভিন্ন কনসার্টে বব ডিলান, বব মিলার এবং জ্যানিস জপলিনের সাথে পরিবেশন করেছিলেন। তিনি পোলিয় মঞ্চ নির্দেশক এবং তাত্ত্বিক জেরজি গ্রোটোস্কির সাথেও কাজ করেছিলেন। তিনি পিটার ব্রুকের ১৯৮৯ সালের "দ্য মহাভারত" চলচ্চিত্রে পরিবেশনের জন্য মার্কিন যুক্তরাষ্ট্র যেতে অস্বীকার করেছিলেন, যখন বলা হয়েছিল যে তিনি বৈধভাবে সঙ্গে গাঁজা (ঔষধ) বহন করতে পারবেন না।
থাইউয়েন পুরাতন মসজিদ
থাইউয়েন পুরাতন মসজিদ চিনের শানসি প্রদেশের থাইউয়েনের জিংহুয়ালিং শহরে অবস্থিত একটি মসজিদ। মসজিদটি চিংশিউ মসজিদ নামেও পরিচিত।
ইতিহাস
তাং রাজবংশের(৬১৮-৯০৭) শাসনকালের ৮ম শতাব্দীতে মসজিদটি প্রতিষ্ঠিত করা হয়। পরবর্তীতে একাদশ শতাব্দীর পরে মসজিদটিকে বেশ কয়েকবার সংস্কার ও পুনর্গঠন করা হয়। বর্তমান ভবনটি  মিং রাজবংশের সময় নির্মাণ করা।
স্থাপত্য
মসজিদটি ঐতিহ্যবাহী চীনা স্থাপত্য শৈলীর আদলে নির্মাণ করা হয়েছে। মসজিদটি ৪৬০ বর্গমিটার এলাকা জুড়ে অবস্থিত। মসজিদে ৫০০ জন মুসল্লি একসাথে নামাজ আদায় করতে পারে। মসজিদের দুটি উঠান আছে। প্রধান ভবনে প্রবেশদ্বার, নামাজঘর, খুতবা দেওয়ার ঘর, ইমামের থাকার ঘর, গোসলখানা, সভাকক্ষ, অযুখানা এবং অন্যান্য সুবিধা আছে। মসজিদে চিং রাজবংশ (১৬৪৪-১৯১১) এবং মিং রাজবংশের (১৩৬৮-১৬৪৪) অনেক ধুনুচি এবং শিলালিপি আছে। মসজিদে হাতে লেখা কুর‍আন আছে। নামাজঘরটি ঐতিহ্যবাহী চীনা, আরবি এবং ইসলামী স্থাপত্য শৈলীর সংমিশ্রণে তৈরি করা হয়েছে। সজ্জিত তোরণের দরজায় মসজিদের নামের ফলক আছে। মসজিদের স্বতন্ত্র বৈশিষ্ট্যটি হল ভিতরে থেকে কোনও ইট দেখা যায় না এবং বাইরে থেকে কোন কাঠ দেখা যায় না।
থাইউয়েনের রেলস্টেশন থেকে পশ্চিম দিকে মসজিদটি অবস্থিত।
রেজিনা কিং
রেজিনা রনে কিং (Regina Rene King; জন্ম: ১৫ জানুয়ারি ১৯৭১) হলেন একজন মার্কিন অভিনেত্রী ও টেলিভিশন প্রযোজক। অভিনয় জীবনে তিনি তিনটি এমি পুরস্কার, একটি গোল্ডেন গ্লোব পুরস্কার ও একটি ক্রিটিকস চয়েস চলচ্চিত্র পুরস্কার অর্জন করেছেন।
তিনি ১৯৮৫ সালে টু টুয়েন্টি সেভেন ধারাবাহিকে ব্রেন্ডা জেনকিন্স চরিত্রে অভিনয় করে পরিচিতি লাভ করেন। তিনি ফ্রাইডে (১৯৯৫)-এ ডানা, জেরি ম্যাগুইয়ার ছবিতে (১৯৯৬) মার্সি টিডওয়েল, এবং সাউথল্যান্ড ধারাবাহিকে ডিটেকটিভ লিডিয়া অ্যাডামস চরিত্রে অভিনয় করেন। সাউথল্যান্ড ধারাবাহিকে তার কাজের জন্য তিনি ২০১২ ও ২০১৩ সালে নাট্যধর্মী ধারাবাহিকে শ্রেষ্ঠ পার্শ্ব অভিনেত্রী বিভাগে দুটি ক্রিটিকস চয়েস টেলিভিশন পুরস্কারের মনোনয়ন লাভ করেন।
২০১৫ থেকে ২০১৭ সাল পর্যন্ত তিনি এবিসি'র অমনিবাস ধারাবাহিক আমেরিকান ক্রাইম-এ অভিনয় করেন এবং এই কাজের জন্য তিনটি প্রাইমটাইম এমি পুরস্কারের মনোনয়ন হতে দুটি পুরস্কার জয় করেন এবং একটি গোল্ডেন গ্লোব পুরস্কারের মনোনয়ন লাভ করেন। এছাড়া ২০১৫ থেকে ২০১৭ সাল পর্যন্ত তিনি এইচবিও'র নাট্যধর্মী ধারাবাহিক দ্য লেফটলাভারস-এ এরিকা মার্ফি চরিত্রে অভিনয় করে একটি ক্রিটিকস চয়েস টেলিভিশন পুরস্কারের মনোনয়ন লাভ করেন। ২০১৮ সালে তিনি নেটফ্লিক্সের মিনি ধারাবাহিক সেভেন সেকেন্ডস-এ অভিনয় করে তার তৃতীয় এমি পুরস্কার অর্জন করেন। কিং সিবিএসের সিটকম দ্য বিগ ব্যাং থিওরি-এ জ্যানিন ডেভিস এবং রে, পোয়েটিক জাস্টিস, ও লিগ্যালি ব্লন্ডি টু চলচ্চিত্রে অভিনয় করেন।
২০১৮ সালে তিনি ইফ বিয়েল স্ট্রিট কুড টক ছবিতে শ্যারন রিভারস চরিত্রে অভিনয় করে সমাদৃত হন এবং এই কাজের জন্য শ্রেষ্ঠ পার্শ্ব অভিনেত্রী বিভাগে অস্কার, গোল্ডেন গ্লোব পুরস্কার ও ক্রিটিকস চয়েস চলচ্চিত্র পুরস্কার অর্জন করেন।
চীনা কমিউনিস্ট পার্টির সংবিধান
চীনা কমিউনিস্ট পার্টির সংবিধানে ৫৩টি অনুচ্ছেদ রয়েছে। এখানে পার্টির কর্মসূচি, সেইসাথে এর সাংগঠনিক কাঠামো ও পার্টির প্রতীকের বর্ণনা রয়েছে।
ইতিহাস
১৯৮২ সালের সেপ্টেম্বরে সিসিপির ১২তম জাতীয় কংগ্রেসে বর্তমানে কার্যকর পার্টির সংবিধান গৃহীত হয়েছিল। পরিবর্তিত পরিস্থিতি ও কার্যাবলী অনুসারে ১৯৮৭ সালের নভেম্বরে ১৩তম জাতীয় কংগ্রেস, সাধারণ অনুষ্ঠান এবং ১৯৯২ সালের অক্টোবরে ১৪তম জাতীয় কংগ্রেসে সংবিধান কিছুটা সংশোধন করা হয়েছিল। ২০০২ সালের নভেম্বরে সিসিপির ১৬তম জাতীয় কংগ্রেসের সাধারণ অনুষ্ঠানে, ২০১৭ সালের অক্টোবরে সিসিপির ১৯তম জাতীয় কংগ্রেসে এবং ২০২২ সালের অক্টোবরে সিসিপির ২০তম জাতীয় কংগ্রেসেও সংবিধানে পরিবর্তন এবং সংযোজন করা হয়েছিল।
বিষয়বস্তু
পার্টির সংবিধানটি "সাধারণ কর্মসূচি" শিরোনামের একটি প্রস্তাবনা দিয়ে গঠিত, এর পরে ৫৩টি অনুচ্ছেদের সমন্বয়ে ১১টি সংখ্যাযুক্ত অধ্যায় রয়েছে। অধ্যায়গুলো ক্রমানুসারে:
সাংগঠনিক নীতি যা পিআরসি এর রাজনৈতিক ব্যবস্থাকে চালিত করে তা হল " গণতান্ত্রিক কেন্দ্রিকতা"। সিস্টেমের মধ্যে, গণতান্ত্রিক বৈশিষ্ট্য পার্টি সংগঠনের সকল স্তরের সদস্যদের কাছ থেকে মূল নীতি বিষয়গুলিতে অংশগ্রহণ এবং মতামত প্রকাশের দাবি করে। এটি পরামর্শ এবং তদন্তের একটি ধ্রুবক প্রক্রিয়ার উপর নির্ভর করে। একই সময়ে, কেন্দ্রীভূত বৈশিষ্ট্যের প্রয়োজন যে অধীনস্থ সাংগঠনিক স্তরগুলি উচ্চতর স্তরের নির্দেশ অনুসরণ করে। বিতর্ক সর্বোচ্চ পর্যায়ে পৌঁছে গেলে এবং নীতি সংক্রান্ত সিদ্ধান্ত গৃহীত হলে দলের সকল সদস্য কেন্দ্রীয় কমিটিকে সমর্থন দিতে বাধ্য।
লাড্ডু
লাড্ডু হচ্ছে ভারতীয় উপমহাদেশের জনপ্রিয় গোলকাকৃতি মিষ্টান্ন। লাড্ডু তৈরিতে বিভিন্ন উপকরণের মধ্যে ব্যবহৃত হয় ময়দা, ময়দার খামি, চিনি এবং ভিন্ন ভিন্ন স্বাদের লাড্ডুর জন্য ভিন্ন ভিন্ন উপকরণ। তবে লাড্ডু তৈরীতে ছানা ব্যবহার করা হয় না। এ মিষ্টান্নটি প্রায়ই বিভিন্ন উৎসব কিংবা ধর্মীয় আচার অনুষ্ঠানে প্রস্তুত এবং পরিবেশিত হয়ে থাকে।
উপকরণসমূহ
লাড্ডু তৈরিতে সাধারণভাবে যে উপকরণগুলো ব্যবহৃত হয় সেগুলোর মধ্যে অন্যতম হচ্ছে ছোলা, গম, সুজি, নারিকেল ইত্যাদি। এসকল উপাদান পরিমানমত এবং প্রয়োজনমত অন্যান্য উপকরণ এবং চিনির সাথে মেশানো হয়। এরপর কোনো কোনো ক্ষেত্রে ঘি এ ভাজা হয়। আকৃতির ক্ষেত্রে মিষ্টান্নটিকে সাধারণত বল আকারে তৈরি করা হয়। কিছু কিছু লাড্ডু তৈরিতে বিভিন্ন আয়ুর্বেদিক উপাদান ব্যবহার করা হয়ে থাকে, যেমন- মেথি লাড্ডু, বিভিন্ন দানার লাড্ডু, রজন লাড্ডু ইত্যাদি। এছাড়াও অনেক সময় লাড্ডু তৈরির উপাদান হিসাবে বিভিন্ন ধরনের বাদাম যেমন পেস্তা বাদাম বা কাজু বাদাম ইত্যাদি ব্যবহৃত হয়।
বুন্দি লাড্ডু
বুন্দি লাড্ডু বা বুন্দিয়ার লাড্ডু বুন্দি হতে তৈরি হয়ে থাকে। এ মিষ্টান্নটি সাধারণত বিভিন্ন উৎসব অনুষ্ঠান যেমন বিয়ে, রক্ষা বন্ধন, দিওয়ালি ইত্যাদিতে তৈরি ও পরিবেশন করা হয়। বুন্দি দিয়ে মতিচূর লাড্ডু প্রস্তুত করা হয়, যে লাড্ডুগুলো আকারে ছোট আকৃতির এবং এগুলো ঘি এ ভাজা হয়ে থাকে। মূলত এ মিষ্টান্নটি ছিল উত্তর ভারতের মিষ্টান্ন, কিন্তু বর্তমানে এটি দক্ষিণ এশিয়ার প্রায় সবস্থানেই সমান জনপ্রিয়।
বেসন লাড্ডু
বেসন লাড্ডু একটি জনপ্রিয় ভারতীয় মিষ্টান্ন যা ছোলার ময়দা অথবা গ্রাম ময়দা এবং চিনি ও ঘি সহকারে প্রস্তুত করা হয়ে থাকে। প্রথমে ময়দা ও অন্যান্য উপকরণের মিশ্রণ নির্দিষ্ট সময় পর্যন্ত ঘি এ ভাজা হয়, যে পর্যন্ত না উপযুক্ত রং এবং সুগন্ধ লাভ করে। এরপর এতে চিনি মেশানো হয়। তারপর মিশ্রণটি হতে গোল আকারের লাড্ডু তৈরি করা হয়। কখনো কখনো এতে পেস্তা বাদামের কুচিও ব্যবহৃত হয়ে থাকে। এ লাড্ডুটি দীর্ঘদিন পর্যন্ত সংরক্ষিত করে রাখা যায়। মিষ্টান্নটি সাধারণত উৎসব, পারিবারিক অনুষ্ঠান বা আপ্যায়ন এবং পূজা-পার্বনে পরিবেশিত হয়ে থাকে।
নারিকেল লাড্ডু
নারিকেল লাড্ডু বিভিন্ন রকম হয়ে থাকে। নারায়াল বা নাকড়ু লাড্ডুর ইতিহাস ঘাঁটলে দেখা যায় যে, চোলা সাম্রাজ্যের সময়ও এ মিষ্টান্ন প্রস্তুত হত এবং ভ্রমণকারীরা বা যোদ্ধারা তাদের খাবার ও সৌভাগ্যের প্রতীক হিসাবে এ মিষ্টান্ন তাদের সাথে বহন করত।
মালাই লাড্ডু
আরেক ধরনের লাড্ডু যা ভারত ও পাকিস্তানে খুবই জনপ্রিয়। দুধ হতে উৎপন্ন ছানা হতে এ লাড্ডু প্রস্তুত করা হয়ে থাকে। ভারতে এ লাড্ডুকে পেঢাহ বলা হয় এবং প্রায়ই পূজার ভোগ হিসাবে ব্যবহার করা হয়।
এডিবল গাম সহযোগে উৎপন্ন লাড্ডু
ইন্ডিয়াতে এ লাড্ডুগুলো ঐতিহ্যগতভাবে সন্তানকে দুধ প্রদানের ক্ষমতা বৃদ্ধির জন্য মহিলাদের খাওয়ানো হয়, কারণ এ লাড্ডুগুলো মহিলাদের সন্তানকে দুধ প্রদানের ক্ষমতা বৃদ্ধি করে। এ লাড্ডুকে মারাঠি ভাষায় ডিনকাচি এবং হিন্দি ভাষায় গন্ড কা লাড্ডু বলা হয়ে থাকে।
সাংস্কৃতিক পরিচয়
এশিয়ার অনেক টিভি সিরিয়াল এবং প্রচারিত অনুষ্ঠানে এ অঞ্চলে মিষ্টান্ন হিসাবে লাড্ডুর ব্যবহার ও জনপ্রিয়তার পরিচয় পাওয়া যায়। ২০১২ সালের সেপ্টেম্বর মাসে অন্ধ্রপ্রদেশের গণেশ উৎসবে ৬৩০০ কিলোগ্রাম ওজনের একটি লাড্ডু প্রস্তুত করা হয়।